Document ID: 31998R1517

ΚΑΝΟΝΙΣΜΟΣ (ΕΚ) αριθ. 1517/98 ΤΗΣ ΕΠΙΤΡΟΠΗΣ της 15ης Ιουλίου 1998 για τροποποίηση του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1308/70 τον Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της κάνναβης (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 4 παράγραφος 5,
Εκτιμώντας:
ότι στο άρθρο 5 παράγραφος 1 του κανονισμού (ΕΟΚ) αριθ. 1164/89 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1368/98 (4), προβλέπεται προθεσμία υποβολής των δηλώσεων των σπαρμένων εκτάσεων, καθώς και η σταδιακή μείωση της ενίσχυσης σε περίπτωση υπέρβασης της εν λόγω προθεσμίας 7 ότι η ίδια σταδιακή μείωση της ενίσχυσης πρέπει να εφαρμοστεί επίσης στην περίπτωση υπέρβασης της προθεσμίας υποβολής των αιτήσεων ενίσχυσης που προβλέπεται στο άρθρο 8 παράγραφος 1 τον κανονισμού (ΕΟΚ) αριθ. 1164/89 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λίνου και κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 8 παράγραφος 1 του κανονισμού (ΕΟΚ) αριθ. 1164/89 αντικαθίσταται από το ακόλούθο κείμενο:
«1. Κάθε παραγωγός κλωστικού λιναριού ή/και κάνναβης υποβάλλει κάθε έτος δήλωση ενίσχυσης, το αργότερο στις 30 Νοεμβρίου για το λινάρι και στις 31 Δεκεμβρίου για την κάνναβη.
Σε περίπτωση που η αίτηση ενίσχυσης υποβληθεί κατά τη διάρκεια των 25 ημερών πού έπονται των αντίστοιχων προθεσμιών, η ενίσχύση που αναφέρεται στο άρθρο 4 του κανονισμού (ΕΟΚ) αριθ. 1308/70, μειώνεται κατά 1 % για κάθε εργάσιμη ημέρα καθυστέρησης. Μετά την καθυστέρηση των 25 ημερών δεν χορηγείται καμία ενίσχυση.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουλίου 1998.

Labels: 17
19